text: Esbjerg træner i Kolding
  25 september 2012 kl. 11.49
  Esbjerg fB trænede i Bramdrupdam ved Kolding i dag. Det har en årsag.
  Og årsagen er, at Esbjerg fB fredag skal spille ude mod de danske mestre FC Nordsjælland. På sjællændernes hjemmebane spiller man på kunstgræs, og for at vænne esbjergenserne sig til det, var træningen henlagt til kunstgræsbanen i Bramdrupdam.
  Stemningen til træningen var iøvrigt høj. Efter gårsdagens sejr mod Aab ligger Esbjerg nu over nedrykningsstregen. Under ligger nu Brøndby og Silkeborg.
  